અગાઉ ભારતે 245 રનના ટાર્ગેટનો પીછો કરતા 22 રનમાં જ ત્રણ વિકેટો ગુમાવી દીધી હતી. લોકેશ રાહુલ, ચેતેશ્વર પૂજારા અને શિખર ધવન સસ્તામાં આઉટ થઈ જતા ભારત મુશ્કેલીમાં મુકાઈ ગયું હતું. જોકે, ત્યારબાદ કેપ્ટન કોહલી અને રહાણેએ બાજી સંભાળતા ચોથી વિકેટ માટે 101 રન જોડ્યા હતા અને જીતની આશા જન્માવી હતી. પણ મોઈન અલીએ વિરાટ (58) આઉટ કરી ગાબડું પાડ્યું હતું અને ત્યારપછી ભારતીય બેટ્સમેનો ઉપરાછાપરી આઉટ થયા હતા અને જોતજોતામાં ટીમ 184 રન પર આઉટ થઈ ગઈ હતી.